# 3.1. Pensando na cor

## Glosario

## Buscador

Definición:

  É un servizo en Internet que permite buscar información introducindo palabras clave.

Exemplo:

  Google ou DuckDuckGo son buscadores que nos axudan a atopar páxinas.

## Codificación

Definición:

  É o proceso de representar a información mediante códigos ou símbolos para que poida ser entendida, almacenada ou transmitida polos dispositivos dixitais.

Exemplo:

  Cando gardamos unha imaxe nun ficheiro dixital, a información visual queda codificada en forma de datos.

## Navegador

Definición:

  É o programa que permite acceder a páxinas web, visualizar os seus contidos e navegar por Internet.

Exemplo:

  Mozilla Firefox ou Google Chrome son navegadores que usamos para visitar páxinas web.

# Escolle unha cor

A cor é unha das primeiras cousas que chama a atención cando se observa un cartel, unha imaxe ou un produto. Antes mesmo de ler o texto, o cerebro xa está reaccionando ás cores que percibe. Na publicidade isto é moi importante, porque as cores axudan a transmitir emocións, crear sensacións e facer que unha mensaxe ou produto se recorde mellor.

Cando se traballa con imaxes dixitais, é necesario lembrar que as cores se representan mediante unha codificación especial chamada RGB. Funciona de maneira parecida a cando se mesturan pigmentos, pero neste caso mestúranse luces de tres cores:

- luces de cor vermella (Red)
- luces de cor verde (Green)
- luces de cor azul (Blue)

Ao combinar distintas intensidades de cada unha, obtéñense todas as cores posibles na pantalla.

Os navegadores e programas de edición de imaxe dispoñen de ferramentas que permiten identificar a codificación exacta de calquera cor dunha imaxe. Así, para escoller unha cor concreta, só é preciso empregar esa ferramenta e anotar o seu código RGB, garantindo que a cor escollida sexa sempre a mesma no deseño.

## Lectura facilitada

A cor chama a atención nun cartel.

A cor provoca emocións.

A cor axuda a lembrar unha mensaxe.

Nas imaxes dixitais úsase o modelo RGB.

RGB mestura luces de tres cores.

- Vermello (R)
- Verde (G)
- Azul (B)

Ao mesturar estas luces créanse todas as cores.

Os programas permiten identificar o código dunha cor.

Ese código axuda a usar sempre a mesma cor.

## Audio

audio/mpeg

## Escoller cor co navegador

### Mozilla Firefox

O navegador Mozilla Firefox ten a ferramenta para escoller cor inserida en "Máis ferramentas". Chámase "Contagotas".

### Google Chrome e Chromium

Para escoller cor no navegador Chrome e Chromium debes instalar unha extensión. Para iso, vai ao menú principal e selecciona "Extensiones" e dentro "Visitar Chrome Web Store" e busca algunha das ferramentas escribindo: "Color Picker".

## Lectura facilitada

### Mozilla Firefox

Firefox ten unha ferramenta para escoller cor.

A ferramenta chámase Contagotas.

Atópase en Máis ferramentas.

### Google Chrome e Chromium

En Chrome e Chromium debes instalar unha extensión.

Busca a extensión chamada Color Picker.

## Audio

audio/mpeg

# Código RGB

Emprega a ferramenta recollecor do teu navegador e indica a codificación das seguintes cores:

A pel do tomate é de cor Encher ocos (1):JXUwMDdiJXUwMDQ2JXUwMDU1JXUwMDAzJXUwMDBhJXUwMDBiJXUwMDA0

As follas da leituga son de cor Encher ocos (2):JXUwMDdiJXUwMDE0JXUwMDU1JXUwMDAwJXUwMDUxJXUwMDA3JXUwMDA2

O interior dos champiñóns é de cor Encher ocos (3):JXUwMDdiJXUwMDQ3JXUwMDAxJXUwMDAxJXUwMDVjJXUwMDU5JXUwMDUx

Activar JavaScript

# A nosa paleta de cor

Duración: 30 minutos Agrupamento: Pequeno grupo

Na fase 2, cada persoa do teu grupo seleccionou catro ou cinco imaxes que servirán de base para o voso cartel. Agora que xa sabedes identificar e analizar cores, debedes deseñar unha paleta (conxunto de cores) coherente coas imaxes escollidas.

## Pasos para deseñar unha paleta de cores:

### 1. Selecciona as cores principais das imaxes

Observa atentamente as imaxes do teu grupo e identifica as cores que máis se repiten. Esas serán o punto de partida da paleta.

### 2. Xera a paleta unindo esas cores

Podes simplemente unir esas cores ou podes usar unha ferramenta para xerar novas cores semellantes, por exemplo MyColorSpace. Preme na seguinte ligazón para acceder a esta ferramenta: https://mycolor.space/. O funcionamento é sinxelo: introduce un código de cor inicial e explora as combinacións xeradas.

Garda, no cartafol do grupo, un documento ao que lle chames "paleta_de_cores" con todos os códigos hexadecimais das cores que formen parte da paleta final.

### 3. Asegura a accesibilidade e a claridade visual

As cores deben distinguirse con claridade, tamén para persoas con problemas de visión ou cegueiras de cor. É dicir teñen que ser accesibles.

Para comprobar algúns dos problemas de visión podes empregar estas páxinas web, nas que solo tes que subir a túa imaxe e comprobar como a verán as persoas con cegueiras de cor:

- https://techamana.com/utilities/colorblind-filter
- Colblindor

Techamana. Captura de pantalla do programa Color Blindness Simulator (Todos os dereitos reservados)

### 4. Relaciona as cores co tipo de produto

Elixe unha paleta que transmita correctamente o tipo de comida:

- Verdes representan características naturais e ecolóxicas.
- Cores vivas son boas para sobremesas, produtos doces e divertidos.
- Tons cálidos poden representar ben os produtos elaborados, rústicos.

### 5. Define as cores para texto e fondo

Decide que cores funcionarán mellor como cor de fondo e cales como cor de texto. O contraste entre ambas debe ser alto para garantir boa lectura.

## Lectura facilitada

Duración: 30 minutos Agrupamento: Pequeno grupo

Agora imos crear unha paleta de cores.

A paleta debe encaixar coas imaxes do grupo.

## Pasos para deseñar unha paleta de cores

### 1. Selecciona cores das imaxes

Busca as cores que máis se repiten nas imaxes.

### 2. Xera a paleta final

Une esas cores nunha paleta.

Podes usar unha web para axudar: MyColorSpace.

Garda un ficheiro chamado paleta_de_cores.

No ficheiro escribe os códigos hexadecimais das cores.

### 3. Comproba que se vexa ben

As cores deben distinguirse con claridade.

As cores deben ser accesibles.

Usa estas webs para comprobar:

- Techamana.
- Colblindor.

Techamana. Captura de pantalla do programa Color Blindness Simulator (Todo os dereitos reservados)

### 4. Relaciona as cores co produto

Elixe cores que encaixen coa comida.

- Verdes: sensación natural.
- Cores vivas: doces e diversión.
- Tons cálidos: produtos rústicos.

### 5. Define cores para fondo e texto

Escolle unha cor para o fondo.

Escolle unha cor para o texto.

O contraste debe ser alto.

## Audio

audio/mpeg

Páxina 11 de 23

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)